|  |
| --- |
| **Projektas** |
| **PLUNGĖS RAJONO SAVIVALDYBĖS TARYBA** |
| **SPRENDIMAS** |
| **DĖL PRITARIMO SAVIVALDYBĖS ĮMONIŲ, VIEŠŲJŲ ĮSTAIGŲ, UŽDARŲJŲ AKCINIŲ BENDROVIŲ 2021 METŲ VEIKLOS ATASKAITOMS** |
| 2022 m. balandžio 28 d. Nr. T1-  Plungė |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu ir Plungės rajono savivaldybės tarybos veiklos reglamento, patvirtinto Plungės rajono savivaldybės tarybos 2021 m. gegužės 27 d. sprendimu Nr. T1-168, 143.17 punktu, Plungės rajono savivaldybės taryba n u s p r e n d ž i a:

Pritarti pridedamoms 2021 metų veiklos ataskaitoms:

1. Viešosios įstaigos Plungės rajono savivaldybės ligoninės.
2. Viešosios įstaigos Plungės rajono greitosios medicinos pagalbos.
3. Viešosios įstaigos Plungės atviro jaunimo centro.
4. Savivaldybės įmonės „Plungės būstas“.
5. Uždarosios akcinės bendrovės „Plungės autobusų parkas“.
6. Uždarosios akcinės bendrovės „Plungės vandenys“.
7. Uždarosios akcinės bendrovės „Plungės šilumos tinklai“.
8. Uždarosios akcinės bendrovės „Telšių regiono atliekų tvarkymo centras“.

Savivaldybės meras

SUDERINTA:

Administracijos direktorius Mindaugas Kaunas

Finansų ir biudžeto skyriaus vedėja Daiva Mažeikienė

Juridinio ir personalo administravimo skyriaus patarėja Donata Norvaišienė

Kalbos tvarkytoja Simona Grigalauskaitė

Sprendimą rengė Finansų ir biudžeto skyriaus vyr. specialistė Milda Šapalienė

**PLUNGĖS RAJONO SAVIVALDYBĖS ADMINISTRACIJOS FINANSŲ IR BIUDŽETO SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL PRITARIMO SAVIVALDYBĖS ĮMONIŲ, VIEŠŲJŲ ĮSTAIGŲ, UŽDARŲJŲ AKCINIŲ BENDROVIŲ 2021 METŲ VEIKLOS ATASKAITOMS“**

2022 m. balandžio 7 d.

Plungė

**1. Parengto teisės akto projekto tikslai, uždaviniai, problemos esmė. Sprendimo projekto tikslas**. Pritarti Savivaldybės įmonių, viešųjų įstaigų, uždarųjų akcinių bendrovių 2021 metų veiklos ataskaitoms:

1. Viešosios įstaigos Greitosios medicinos pagalbos.
2. Viešosios įstaigos Plungės rajono savivaldybės ligoninės.
3. Viešosios įstaigos Plungės atviro jaunimo centro.
4. Savivaldybės įmonės „Plungės būstas“.
5. Uždarosios akcinės bendrovės „Plungės autobusų parkas“.
6. Uždarosios akcinės bendrovės „Plungės vandenys“.
7. Uždarosios akcinės bendrovės „Plungės šilumos tinklai“.
8. Uždarosios akcinės bendrovės „Telšių regiono atliekų tvarkymo centras“.

**2. Kaip šiuo metu yra sprendžiami projekte aptarti klausimai.** Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu, išimtinė savivaldybės tarybos kompetencija:

mero, savivaldybės administracijos direktoriaus, savivaldybės kontrolės ir audito tarnybos, biudžetinių ir viešųjų įstaigų (kurių savininkė yra savivaldybė), savivaldybės valdomųįmonių ir organizacijų metinių veiklosataskaitų (švietimo įstaigų metinės veiklos ataskaitos yra švietimo įstaigos vadovų metų veiklos ataskaitų dalis ir yra rengiamos Lietuvos Respublikos švietimo įstatyme nustatyta tvarka) ir atsakymų į savivaldybės tarybos narių paklausimus išklausymas reglamento nustatyta tvarka, sprendimų dėl šių ataskaitų ir atsakymų priėmimas šio įstatymo 13 straipsnio 5, 6, 8 ir 9 dalyse nustatyta tvarka rengiant, pateikiant sprendimų projektus ir dėl jų balsuojant;

**3. Kodėl būtina priimti sprendimą, kokių pozityvių rezultatų laukiama.** Išklausius metines veiklos ataskaitas, bus atsakyta į savivaldybės tarybos narių paklausimus.

**4. Siūlomos teisinio reguliavimo nuostatos.** Nėra

**5. Pateikti skaičiavimus, išlaidų sąmatas, nurodyti finansavimo šaltinius.** Nėra

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nereikės nieko keisti.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos apraiškų pasireiškimo tikimybės nėra.

**8. Nurodyti, kieno iniciatyva sprendimo projektas yra parengtas.** Plungės rajono savivaldybės administracijos Finansų ir biudžeto skyriaus.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nepriklausomo auditoriaus išvada.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Viešajai įstaigai Plungės rajono savivaldybės ligoninei, Viešajai įstaigai Plungės rajono greitajai medicinos pagalbai, Viešajai įstaigai Plungės atviras jaunimo centras, Savivaldybės įmonei „Plungės būstas“, Uždarajai akcinei bendrovei „Plungės autobusų parkas“, Uždarajai akcinei bendrovei „Plungės vandenys“, Uždarajai akcinei bendrovei „Plungės šilumos tinklai“, Uždarajai akcinei bendrovei „Telšių regiono atliekų tvarkymo centras“.

**11. Kita svarbi informacija.** (Gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

Pateiktos uždarųjų akcinių bendrovių, viešųjų įstaigų ir Savivaldybės įmonės 2021 metų **audituotos** finansinės ataskaitos, neatliktas tik Viešosios įstaigos Plungės atviro jaunimo centro 2021 metų metinių finansinių ataskaitų rinkinio auditas.

2021 metų rezultatas (pelnas arba nuostolis) pateiktas pridedamoje lentelėje „Plungės rajono savivaldybės tarybos įsteigtų įmonių, bendrovių pelno (nuostolių) kitimas 2017-2021 metais“.

Informacija apie įmonių, įstaigų ir bendrovių debitorinį ir kreditorinį įsiskolinimą pateikta pridedamoje lentelėje „Plungės rajono savivaldybės tarybos įsteigtų įmonių, įstaigų, bendrovių skolų kitimas 2017-2021 metais“.

Lietuvos Respublikos valstybės ir savivaldybės įmonių įstatymo Nr. I-722 3, 4, 6, 9, 10, 11, 12, 13, 15, 16, 17, 19, 20, 21, 22, 23, 24 ir 26 straipsnių pakeitimo įstatymo 4 straipsnis nuostato, kad „Savivaldybės įmonės savininkė yra savivaldybė. Savivaldybės įmonės savininko teises ir pareigas savivaldybė įgyvendina per savivaldybės vykdomąją instituciją“. Todėl Savivaldybės įmonės „Plungės būstas“ 2021 m. metinių finansinių ataskaitų rinkinį ir pelno (nuostolių) paskirstymą tvirtina Savivaldybės administracijos direktorius įsakymu (įsakymo projektas pridedamas). Į Savivaldybės biudžetą mokama įmonės pelno dalis, apskaičiuota pagal LR valstybės ir savivaldybės įmonių įstatymo 15 str. Savivaldybės įmonės „Plungės būstas“ ataskaitinių finansinių metų nuosavo kapitalo grąža neviršija 1 procento nuosavo kapitalo grąžos (0,007%), todėl į Savivaldybės biudžetą įmokama įmonės pelno įmoka sudaro 85 % įmonės paskirstytinojo pelno, t.y. 4485,00 Eur.

Viešosios įstaigos Plungės rajono greitosios medicinos pagalbos finansinių ataskaitų auditą atliko UAB „Audit&Accounting“, viešosios įstaigos Plungės rajono savivaldybės ligoninės – Arūno Vitkevičiaus individualioji įmonė.

SĮ „Plungės būstas“ auditą atliko Arūno Vitkevičiaus individualioji įmonė ir pateikė besąlyginę audito išvadą. Auditoriaus nuomone, įmonės veiklos ataskaita visais reikšmingais atžvilgiais parengta, laikantis Lietuvos Respublikos valstybės ir savivaldybės įmonių įstatymo 16 str. nustatytų reikalavimų.

UAB „Plungės autobusų parkas“ auditą atliko UAB „Audito gairės“. Pateikta besąlyginė nepriklausomo auditoriaus išvada.

Uždarosios akcinės bendrovės „Plungės vandenys“ auditą atliko UAB „Audit&Accounting“ ir 2022 m. kovo 28 d. nepriklausomo auditoriaus išvadoje pareiškė nemodifikuotą nuomonę. UAB „Plungės šilumos tinklų“ auditą atliko UAB ‚Novus numerus“ ir 2022 m. kovo 15 d.. nepriklausomo auditoriaus išvadoje pareiškė nemodifikuotą nuomonę.

UAB „Telšių regiono atliekų tvarkymo centras“ 2021 metų metinių finansinių ataskaitų rinkinio auditą atliko UAB „Veiklos auditas“ ir pateikė nepriklausomo auditoriaus išvadą su sąlygine nuomone. Pagrindas sąlyginei nuomonei pareikšti:Įmonės balanse 2021 m. gruodžio 31 d. buvo suformuotas 1 064 628 Eur atidėjinys sąvartyno uždarymui. Sąvartyne galima talpinti iki 611 004 tonų atliekų. Pagal įmonės atliktusskaičiavimus, tokio sąvartyno uždarymas kainuotų 2 909 943 Eur. 2021 m. gruodžio 31 d. sąvartyno sekcijosebuvo patalpinta 460 304 tonos atliekų, kurių uždarymas siektų 2 192 222 Eur, skaičiuojant pagal 2021 metų kainas. Mūsų vertinimu, finansinėse ataskaitose yra pripažintas nepakankamas atidėjinys sąvartyno uždarymui, kadangi sąvartynas yra užpildytas 75,34 proc., o suformuotas atidėjinys sudaro tik 36,58 proc. Jei reikalingi koregavimai būtų atlikti 2021 metų finansinėse ataskaitose, tuomet atidėjiniai būtų 1 127 594 Eur didesni, atidėtojo pelno mokesčio turtas 169 139 Eur didesnis, nuosavas kapitalas ir ataskaitinių metų rezultatas 958 455 Eur mažesni.

Viešosios įstaigos Plungės atviro jaunimo centro 2021 metų metinių finansinių ataskaitų rinkinio auditas neatliktas.

**12.** **Numatomo teisinio reguliavimo poveikio vertinimas.** (Pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* |  |  |
| *Socialinei aplinkai* |  |  |
| *Viešajam administravimui* |  |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* |  |  |
| *Administracinei naštai* |  |  |
| *Regiono plėtrai* |  |  |
| *Kitoms sritims, asmenims ar jų grupėms* |  |  |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėjas (-a)

**\_Vyr. specialistė\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_Milda Šapalienė**

(pareigos) (parašas) (vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_